b'\n_START_ARTICLE_\nSelection sort\n_START_PARAGRAPH_\nAng selection sort ay maituturing na pinakasimple sa lahat ng mga sorting algorithms. Isinasagawa ito sa pamamagitan ng paghahati sa mga numerong isasaayos sa dalawang bahagi. Ang isang bahagi ay binubuo ng mga numerong naayos na samantalang ang natirang bahagi ay binubuo naman ng mga numerong wala pa sa ayos._NEWLINE_Nagsisimula ang prosesong ito na walang lamang ang unang bahagi (naayos) habang ang ikalawang bahagi naman (hindi pa naayos) ay kinabibilangan ng lahat ng numerong nasa listahan._NEWLINE_Isinasagawa ang selection sort sa pamamagitan ng paulit-ulit na paghanap ng pinakamaliit (o pinakamalaking) numero sa hindi pa naayos na bahagi ng listahan at paglagay ng nasabing numero sa dulo ng naayos ng bahagi. Matatapos ang proseso kapag ang lahat ng laman ng hindi pa naayos na bahagi ay nailipat na sa naayos ng bahagi._NEWLINE_Ang selection sort ay pinakamabuting gamitin sa mga maliliit na listahan. Pinakamalala naman itong gamiting kapag ang listahan ay nakaayos sa baligtad na paraan._NEWLINE_Ang complexity ng algorithm na ito ay O(n\xc2\xb2). Gayunpaman, sa halos lahat ng pagkakataon ay mas mabilis ito sa bubble sort at gnome sort na may parehong complexity. May mga pagkakataon din kung saan mas mabuti itong kagimitin kaysa sa mga mas kumplikadong mga algorithm._NEWLINE_Halimbawa:_NEWLINE_5 4 2 3 1_NEWLINE_1 4 2 3 5_NEWLINE__NEWLINE_1 2 4 3 5_NEWLINE__NEWLINE_1 2 3 4 5_NEWLINE__NEWLINE_1 2 3 4 5_NEWLINE_Code snippets:_NEWLINE_Java_NEWLINE_public void selectionSort(int[] arr) {_NEWLINE__NEWLINE_     int i, j, minIndex, tmp;_NEWLINE_     int n = arr.length;_NEWLINE_     for (i = 0; i < n - 1; i++) {_NEWLINE_           minIndex = i;_NEWLINE_           for (j = i + 1; j < n; j++)_NEWLINE_                 if (arr[j] < arr[minIndex])_NEWLINE_                       minIndex = j;_NEWLINE_           if (minIndex != i) {_NEWLINE_                 tmp = arr[i];_NEWLINE_                 arr[i] = arr[minIndex];_NEWLINE_                 arr[minIndex] = tmp;_NEWLINE_           }_NEWLINE_     }_NEWLINE_}_NEWLINE_C++_NEWLINE_void selectionSort(int arr[], int n) {_NEWLINE__NEWLINE_     int i, j, minIndex, tmp;    _NEWLINE_     for (i = 0; i < n - 1; i++) {_NEWLINE_           minIndex = i;_NEWLINE_           for (j = i + 1; j < n; j++)_NEWLINE_                 if (arr[j] < arr[minIndex])_NEWLINE_                       minIndex = j;_NEWLINE_           if (minIndex != i) {_NEWLINE_                 tmp = arr[i];_NEWLINE_                 arr[i] = arr[minIndex];_NEWLINE_                 arr[minIndex] = tmp;_NEWLINE_           }_NEWLINE_     }_NEWLINE_}'